A actual **bandeira de Alemaña** (en alemán: *Bundesflagge*) foi adoptada o 23 de maio de 1949 pola República Federal de Alemaña. A bandeira de Alemaña consta de tres franxas horizontais de igual tamaño en cores negra, vermella e amarela (*Schwarz-Rot-Gold* en alemán).

Previamente esta bandeira fora utilizada pola Confederación Alemá (1848-1866) e a República de Weimar (1918-1933). A República Democrática Alemá empregouna entre 1949-1959. Logo e ata a súa reunificación en 1990 engadiu o escudo do devandito estado á bandeira orixinal.

Historia
--------

 Bandeira do Sacro Imperio Romano Xermánico (~ 1410)
A orixe desta bandeira e causa de disputa. Unha das versións máis probables provén do uso destas cores por parte dos *«Freikorps»*, as tropas alemás que combateron contra Napoleón Bonaparte durante as Guerras Napoleónicas, nos seus uniformes (de cor negra con terminacións en vermello e botóns dourados). Outra teoría apunta a unha reprodución dos estandartes do Sacro Imperio Romano Xermánico, consistentes dun campo dourado sobre o que había unha aguia negra. O vermello proviría do usado no pico e as garras da ave e aparecería case circunstancialmente, tendo unha orixe similar á bandeira de Bélxica.

De calquera xeito, a insignia foi adoptada como símbolo nacional pola Confederación Alemá, o 9 de marzo de 1848. A *Schwarz-Rot-Gold*, con todo, sería substituída en 1866 cando se formase a Confederación Alemá do Norte (CAN), liderada por Prusia ao derrotar a Austria, na Guerra das Sete Semanas.

Ao crearse esta nova confederación, deseñouse unha nova bandeira mesturando as cores tradicionais de Prusia (negro e branco) e os dos pequenos estados da Liga Hanseática (branco e vermello). Así, o 25 de xuño de 1867 foi creada unha nova bandeira que posteriormente seguiría sendo empregada polo Imperio alemán, entre 1871 e 1919.

Trala derrota na primeira guerra mundial, o Imperio foi disolto e formouse a República de Weimar, que retomou a antiga *Schwarz-Rot-Gold* a partir do 11 de agosto de 1919. Con todo, a loita entre monárquicos e republicanos polo establecemento das súas respectivas bandeiras, persistiu durante varios anos, ata que se permitiu en 1926 o uso da bandeira imperial nas delegacións estranxeiras.

En 1933, ao asumir o poder do país o Partido Nacional Socialista xunto ao seu líder Adolf Hitler, a bandeira da República foi suprimida e estableceuse a bandeira imperial como cooficial xunto coa bandeira do partido, que incluía unha esvástica negra sobre un disco branco nun fondo vermello. O 15 de setembro de 1935, un ano despois da morte do presidente Paul von Hindenburg, a bandeira do Segundo Reich foi abolida logo dun incidente cos EUA, no que uns americanos ultraxaron a bandeira da esvástica nun barco alemán (en territorio alemán). O Reich protestou formalmente ante os EUA, pero as autoridades norteamericanas responderon que a bandeira da esvástica non era a bandeira oficial de Alemaña, senón a negra-branca-vermella, e que polo tanto non podían atender a queixa. En resposta, Adolf Hitler declarou a bandeira da esvástica como "única bandeira oficial do Reich Alemán".

En 1945, o réxime nazi foi derrotado polos aliados durante a segunda guerra mundial e a Alemaña nazi foi desmantelada. Trala vitoria dos aliados, o emprego de bandeiras nacionais foi vetado, especialmente o símbolo da esvástica. Con todo, as embarcacións alemás debían levar algún símbolo para ser identificadas en mar a fóra, polo que se deseñou un modelo baseado no Código Internacional de Sinais. A bandeira de sinais que representaba á letra C (de *"capitulación"*) foi utilizada, pero cun sacado á beira dereito en forma triangular. Esta bandeira foi empregada ata 1949, cando os Estados federados da República Federal de Alemaña e da República Democrática Alemá retomaron a insignia negra-vermella-dourada. Con todo, en 1959, a Alemaña Oriental deseñou a súa propia bandeira para diferenciarse da súa contraparte occidental, a cal foi utilizada ata 1990, ano no que ambos os dous estados reunificáronse baixo a insignia orixinal.

* Bandeira da Confederación Alemá do Norte (1866-1871) e do Imperio Alemán (1871-1919; 1933-1935) Bandeira da Confederación Alemá do Norte (1866-1871) e do Imperio Alemán (1871-1919; 1933-1935)
* Bandeira da Alemaña Nazi (1935-1945) Bandeira da Alemaña Nazi (1935-1945)
* Bandeira da mariña mercante da Alemaña ocupada (1945-1949) Bandeira da mariña mercante da Alemaña ocupada (1945-1949)
* Bandeira da República Democrática Alemá (1959-1990) Bandeira da República Democrática Alemá (1959-1990)

Outras bandeiras
----------------

### Bandeira estatal

 Bandeira estatal de Alemaña
A diferenza da bandeira civil, a bandeira estatal ou federal (*Bundesdienstflagge* en alemán) leva no centro unha aguia negra sobre campo dourado, semellante á do Sacro Imperio Romano Xermánico e ao escudo de Alemaña, sen ser idéntica. Este escudo atópase levemente desfasado do centro cara a hasta, e á súa altura, malia non estar definida oficialmente, é aproximadamente 7/15 do tamaño da altura da bandeira, polo que superponse levemente ás franxas negra e amarela e totalmente á vermella.

### Bandeira de guerra

 *Kriegsflagge*
Na actualidade, a bandeira de guerra (*Kriegsflagge*, en alemán) corresponde a unha versión modificada da bandeira empregada polas autoridades federais, posto que a primeira posúe un sacado triangular no lado exterior da bandeira. Con todo, ao longo da historia, Alemaña tivo diversos emblemas para os seus corpos militares e que, en xeral, corresponden a versións modificadas das súas bandeiras nacionais.

A primeira bandeira, empregada pola Confederación Alemá, constaba da bandeira nacional á que se agregaba unha aguia bicéfala negra no cantón sobre un campo amarelo. Esta bandeira foi utilizada entre 1848 e 1867, cando foi substituída por unha bandeira branca cunha cruz negra e que tiña no cantón a bandeira negra-branca-vermella xunto a unha medalla de aceiro. Sobre a cruz estaba a aguia da bandeira de Prusia nun disco branco. Esta bandeira sufriu cambios menores
na aguia en 1892 e 1903.

En 1919, a bandeira de guerra foi modificada incorporando a bandeira da República de Weimar no cantón da versión anterior. Con todo, esta bandeira nunca foi utilizada e foi substituída en 1922 pola antiga bandeira do Segundo Reich, coa medalla de aceiro sobre ela e no cantón a bandeira *Schwarz-Rot-Gold*. Coa chegada ao poder dos nazis, a bandeira do cantón foi eliminada e mantívose o deseño da *Reichskriegsflagge* ata 1935, ano en que foi deseñada unha nova bandeira que incorporaba os símbolos do nazismo. Tras a derrota na guerra, a bandeira de guerra soamente foi reincorporada co seu actual deseño en 1956.

* Kriegsflagge (1848-1867) *Kriegsflagge* (1848-1867)
* Kaiserliche Kriegsflagge (1903-1918) *Kaiserliche Kriegsflagge* (1903-1918)
* Reichskriegsflagge (1933-1935) *Reichskriegsflagge* (1933-1935)
* Kriegsflagge (1935-1945) *Kriegsflagge* (1935-1945)

### Bandeiras estatais dos estados alemáns

Cada estado de Alemaña posúe unha bandeira de seu.

* Bandeira de Baden-WürttembergBandeira de Baden-Württemberg
* Bandeira de Baixa SaxoniaBandeira de Baixa Saxonia
* Bandeira de BavieraBandeira de Baviera
* Bandeira de BerlínBandeira de Berlín
* Bandeira de BrandeburgoBandeira de Brandeburgo
* Bandeira de BremenBandeira de Bremen
* Bandeira de HamburgoBandeira de Hamburgo
* Bandeira de HessenBandeira de Hessen
* Bandeira de Mecklemburgo-Pomerania OccidentalBandeira de Mecklemburgo-Pomerania Occidental
* Bandeira de Renania-PalatinadoBandeira de Renania-Palatinado
* Bandeira de Renania do Norte-WestfaliaBandeira de Renania do Norte-Westfalia
* Bandeira do SarreBandeira do Sarre
* Bandeira de SaxoniaBandeira de Saxonia
* Bandeira de Saxonia-AnhaltBandeira de Saxonia-Anhalt
* Bandeira de Schleswig-HolsteinBandeira de Schleswig-Holstein
* Bandeira de TurinxiaBandeira de Turinxia

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Bandeiras de Alemaña*** |

### Outros artigos

* Himno de Alemaña
* Escudo de Alemaña
* Bandeira da Unión Europea (UE)

### Ligazóns externas

* Alemaña en Flags of the World *(en inglés)*
* German-Flag-History.com *(en inglés)*

| * v
* c
* e
Bandeiras dos estados de Europa |
| --- |
| 
* Acerbaixán
* Albania
* Alemaña
* Andorra
* Armenia
* Austria
* Belarús
* Bélxica
* Bosnia e Hercegovina
* Bulgaria
* Casaquistán
* Chipre
* Croacia
* Dinamarca
* Eslovaquia
* Eslovenia
* España
* Estonia
* Finlandia
* Francia
* Grecia
* Hungría
* Irlanda
* Islandia
* Italia
* Letonia
* Liechtenstein
* Lituania
* Luxemburgo
* Macedonia do Norte
* Malta
* Moldavia
* Mónaco
* Montenegro
* Noruega
* Países Baixos
* Polonia
* Portugal
* Reino Unido
	+ Escocia
	+ Gales
	+ Inglaterra
	+ Irlanda do Norte
* República Checa
* Romanía
* Rusia
* San Marino
* Serbia
* Suecia
* Suíza
* Turquía
* Ucraína
* Vaticano
* Xeorxia

 |
| 
* Bandeiras de estados non recoñecidos ou con recoñecemento parcial

 |
| 
* Abkhazia
* Kosovo
* Norte de Chipre
* Osetia do Sur
* Transnistria

 |

|  |  |
| --- | --- |
| Control de autoridades | 
* Wd: Q48160
* EBID: ID

 |